**Esti ima**

Hálás vagyok Atyám, hogy velem voltál egész nap, közelebb vittél a nekem szánt világodhoz, és ezzel közelebb emeltél magadhoz.

Boldog megelégedettségben vagyok, hogy az elmúlt napon is gazdagodtam általad és megélhettem a lelkem a b*ő*ségét.

Hálatelt boldogság tölt el Atyám, hogy lehet*ő*séget adtál a tapasztaláshoz, hogy együtt tanuljak a társakul adott emberekkel és a segít*ő*kül küldött állatokkal.

Öröm tölt el, hogy minden pillanatban érezhettem a gondoskodásodat, és a végtelen szeretetedet.

Boldogságot ad, hogy a fényed ébresztett a nap kezdetén, a sok tudnivaló serkentette az elmémet a nap során, és napnyugtával a tudatod segített összerendezni bennem a lényeget, mindennek a jelent*ő*ségét.

Köszönöm Atyám, hogy a napnak minden pillanatában átélhet*ő*vé tetted számomra a teremtésed határtalan csodáját, hogy teljességgel otthon lehessek az én világomban. Köszönöm, hogy mindeközben szíved szeretetével érlelted a szeretetemet.

Köszönöm Atyám, hogy a szívedet számomra mindig nyitva tartod, hogy amint készen vagyok hozzád visszatérni; megtehessem, benned szeretettel teli otthonra leljek.

Köszönöm, hogy türelmes vagy hozzám, és amíg nem vagyok kész hozzád visszatérni, addig a számomra megalkotott világban vezetsz, biztatsz, kérsz, óvsz és szeretsz.

Tudom, és mélyen meghat, hogy mindenki által Te szeretsz, hogy felnövessz magadhoz és mindenné tegyél.

Köszönöm, hogy vagy nekem és én lehetek neked.